ISच्या सैन्याचा फाईल फोटो.

काही कुटुंबांनी घडवून आणलेल्या या हल्ल्यांना आंतरराष्ट्रीय माध्यमांनी 'Family attacks', 'Family bombings'  असं नाव दिलं आहे. जिहादी हल्ल्यांची ही नवी व्यूहरचना तर नाही, असा धोक्याचा इशारा यातून मिळत आहे. 

कुटुंबांनी घडवून आणलेल्या या हल्लांची जबाबदारी कथित इस्लामिक स्टेट (IS) ग्रुपनं घेतली आहे. 13 आणि 14 मे रोजी झालेल्या या हल्ल्यांत 3 चर्च आणि पोलीस मुख्यालयाला लक्ष्य करण्यात आलं. 

ISनं केलेल्या दाव्यात हे हल्ले कुटुंबीयांनी घडवल्याचा कोणताही उल्लेख नाही. पण ज्या पद्धतीनं यातील एका हल्ल्याचं वर्णन करण्यात आलं आहे, ते पाहाता ISला या हल्ल्याच्या पद्धतीची त्रोटक माहिती द्यायची होती, असं दिसतं. 

हल्ल्यांसाठी बाँबर म्हणून मुलांचा वापर

इंडोनेशियामध्ये झालेल्या हल्ल्यांतली सर्वांत धक्कादायक बाब म्हणजे त्यात झालेला मुलांचा वापर. रविवारी आई आणि दोन मुलींनी एका चर्चवर हल्ला केला. यातल्या एका मुलीचं वय 9 वर्षं आणि दुसऱ्या मुलीचं वय 12 वर्षं होतं. तर वडील आणि त्यांच्या 2 मुलांनी 2 चर्चवर हल्ले केले. या हल्ल्यांतल्या एका मुलाचं वय 16 वर्षं आणि दुसऱ्या मुलीचं वय 18 वर्षं होतं. 

दुसऱ्या दिवशी 5 जणांच्या कुटुंबानं दोन मोटरसायकलींवरून पोलीस मुख्यालयावर हल्ला केला. या कुटुंबाची 8 वर्षांची मुलगी बचावली आहे. 

ISनं या हल्ल्यांत मुलांचा किंवा महिलांचा सहभाग असल्याचं म्हटलेलं नाही. पण जिहादी हिंसाचारात मुलांचा आणि महिलांचा वापर ISसाठी नवा नाही. 

ISनं डिसेंबर 2016मध्ये गेमसारखा एक व्हीडिओ प्रसिद्ध केला होता. यात मुलं 'शत्रूं'चा माग घेतात आणि शेवटी त्यांना गोळ्या घालतात किंवा त्यांचा शिरच्छेद करतात, असं दाखवण्यात आलं आहे. 

2017मध्ये ISनं धर्मांतर केल्याचा दावा केलेली 2 मुलं मोसूलमध्ये आत्मघातकी हल्ला करताना दाखवण्यात आलं आहे. तर काही याझदी मुलांनी ISसाठी हल्ले केल्याचा दावा करण्यात आला होता. 

मे 2017मध्ये जेव्हा ISचा इराकमध्ये त्यांचा गड असलेलं मोसूल आणि सीरियातल्या राक्कावरची पकड ढिली होत होती तेव्हा मोठ्या प्रमाणावर भरती सुरू केल्याचं ISने म्हटलं होतं. या दाव्याशी संबंधित व्हीडिओमध्ये 10 ते 13 वयाच्या दिसणाऱ्या मुलांची ISचे सैन्य म्हणून भरती होत असल्याचं दाखवण्यात आलं होतं. 

महिलांचा सहभाग

IS बंडखोरीचे संदेश मुलांमध्ये पसरवत असल्याचं दाखवल जात असलं तरी असं मुलींच्या बाबतीत क्वचितच दाखवण्यात... \n\nवरील लेखासाठी मला एक चांगले शीर्षक द्या.
ISचे खतरनाक डावपेच : जिहादसाठी महिला आणि कुटुंबाचा वापर